Source: http://luhanka.fi/poytakirjat.php?poytakirja_id=538
Timestamp: 2018-10-19 14:26:55+00:00
Document Index: 14463063

Matched Legal Cases: ['kko\n', '§ 12', 'kko ', 'kko ', 'kko ', '§48']

Kunnanhallitus 20.8.2018
97 Asiointiliikenne Joutsaan
98 Talousarvion toteutuminen ajalla 1.1.- 30.6.2018
99 Palvelukeskus Tuuliharjun johtajan valinta
100 Yhtiökokousedustaja Keski-Suomen verkkoholding Oy:n yhtiökokoukseen
101 Kunnanhallitukselle saapunut posti
ASIOINTILIIKENNE JOUTSAAN
Khall 97§
Asiointiliikennettä on ajettu kesän aikana kerran viikossa välillä Luhanka-Joutsa-Luhanka. Talvikaudet liikennettä viime vuosina on ajettu kaksi kertaa kuussa.
Palvelun käyttäjät ovat maksaneet matkasta linja-autotaksan mukaisen maksun. Samalla periaatteella ja kuljetustarve huomioon ottaen voidaan asiointiliikennettä jatkaa 17.5.2019 saakka välillä Luhanka-Joutsa-Luhanka joka kuukauden 1. ja 3. perjantai alkaen 7.9.2018. Kalustovaatimuksena tulee olla pikkubussi, jolloin voidaan olla varmoja että kapasiteettirajoituksia ei tule vastaan. Joutsan kunta maksaa osuutenaan kuljetuksesta 50 € alv 0 % / ajokerta, katso liite.
Asiointiliikenteestä on pyydetty tarjoukset puhelimitse 15.8. (yrittäjä/Kärnä) kolmelta yrittäjältä, joilta löytyy tarkoituksenmukainen kalusto.
Timo Mönkölä	140 € alv 0 % / ajokerta, ajopäivä keskiviikko
Eero Tuominen	115 € alv 0 % / ajokerta, ajopäivä perjantai
Markku Laine	ei tarjousta
Kunnanhallitus hyväksyy autoilija Eero Tuomisen tarjouksen 115 € alv 0 % / ajokerta, jolloin asiointiliikenne Joutsaan järjestetään välillä 7.9.2018-17.5.2019 perjantaisin joka kuukauden 1. ja 3. perjantai.
Auto pysähtyy matkalla tarvittaessa. Asiointiliikenteestä julkaistaan ilmoitus Joutsan Seutu lehdessä ja Luhangan kunnan omissa viestimissä.
TALOUSARVION TOTEUTUMINEN AJALLA 1.1.-30.6.2018
Khall 98§
Talousarvion toteutumaraportti on laadittu 30.6.2018 mennessä kertyneiden käyttö-taloustietojen perusteella.
Kunnanhallitus merkitsee tiedoksi talousarvion toteutumisen ajalla 1.1.– 30.6.2018 ja käy asiaan liittyvän keskustelun.
Samalla käydään lävitse valtion verotuloennusteeseen liittyviä riskejä, jotka kunnanjohtaja esittelee kokouksessa.
Kunnanhallitus merkitsi tiedoksi talousarvion toteutumisen ajalla 1.1.-30.6.2018 ja kävi asiaan liittyvän keskustelun sekä tiedostaa verotuloennusteeseen liittyvän riskin.
Kunnanhallituksessa tuotiin ilmi, että talouden seurantaa tulisi saada ajanmukaisemmaksi.
PALVELUKESKUS TUULIHARJUN JOHTAJAN HAKUPROSESSI, KELPOISUUS JA MUUT KÄYTÄNNÖT
Perustltk 57§ 12.6.2018
Palvelukeskus Tuuliharju tarvitsee kokoaikaisen johtajan. Hänen vastuullaan on kunnan vanhustyö suurelta osin. Hänen työkuvansa tarkastetaan ja tarvittaessa päivitetään hänen aloittaessaan virassa.
Palvelukeskus Tuuliharjussa tarvitaan sairaanhoitajan kelpoisuuden omaava henkilö, jolla olisi työkokemusta johtamisesta ja hallinnollinen koulutus katsottaisiin eduksi. Kyseessä on virkavastuussa oleva henkilö. Koeaika olisi 6 kuukautta ja palkkaus KVTES:n mukainen. Lisäksi vaaditaan lakisääteiset rokotukset ja hyväksyttävä todistus terveydentilasta.
Tarkoituksena olisi laittaa virka auki viikolla 27 (2.7. alkava viikko). Hakuaika olisi 3 viikkoa ja ilmoitus olisi Te-palvelujen sivuilla ja Joutsan seudussa.
Viedään asia hallituksen käsiteltäväksi.
PALVELUKESKUS TUULIHARJUN JOHTAJAN VALINTA
Khall 93 §
Palvelukeskus Tuuliharjun johtaja Asta Tiitta on jäämässä eläkkeelle 1.11.2018 alkaen. Sitä ennen hän pitää vuosilomia eli jää pois työelämästä 10.8.2018 alkaen.
Perusturvalautakunta on laittanut ko. viran auki ja hakuaika on loppunut.
Käydään lävitse Tuuliharjun tilanne ja resurssitarve, tulleet hakemukset ja päätetään jatkotoimenpiteet.
Käytiin lävitse Tuuliharjun tilanne ja todettiin resurssitarpeen olevan edelleen olemassa ja päätettiin täyttää ko. virka. Käytiin lävitse tulleet hakemukset. Hakijoina ovat:
Antero Weijo, Kirkkonummi
Marja Paasivaara, Luhanka
Vuokko Lehtonen, Joutsa
Satu Ranta, Hartola
yksi hakemus tuli myöhässä, jota ei noteerata.
Hakemuksien katselmoinnin jälkeen päätettiin kutsua haastatteluihin:
Haastattelut pidetään 14.8.
Ennen haastatteluja (13.8. puhelu Weijo-Kärnä) virkaa hakenut Antero Weijo toi ilmi, että ei ole enää käytettävissä kyseessä olevassa rekrytointiprosessissa.
Haastattelut pidettiin 14.8. Haastateltavina oli Vuokko Lehtonen ja Marja Paasivaara. Haastattelujen jälkeen päätettiin, että henkilöitä ei laiteta soveltuvuusarviointeihin.
Valitaan Vuokko Lehtonen (sairaanhoitaja AMK) Tuuliharjun johtajaksi ja varalle Marja Paasivaara (sairaanhoitaja).
Valitun on esitettävä hyväksyttävä lääkärintodistus terveydentilastaan sekä hänellä tulee olla tartuntatautilain (§48) edellyttämät rokotukset voimassa sekä siihen liittyy 6 kuukauden koeaika.
YHTIÖKOKOUSEDUSTAJA KESKI-SUOMEN VERKKOHOLDING YHTIÖKOKOUKSEEN
Keski-Suomen verkkoholding Oy:n yhtiökokous on 29.8. Jyväskylässä. Kunnan tulee nimetä yhtiökokoukseen edustajansa (hallintosääntö 19§ kohta 10.).
Kokouksessa käsitellään yhtiöjärjestyksen mukaiset asiat.
Kunnanhallitus nimeää yhtiökokousedustajansa Keski-Suomen verkkoholding Oy:n yhtiökokoukseen.
Kunnanjohtaja Tuomo Kärnä valittiin yhtiökokousedustajaksi. Yhtiökokousedustajaa ohjeistettiin valitsemaan kokouksessa Keski-Suomen verkkoholding Oy:n hallitukseen joko jäseneksi tai varajäseneksi Heikki Kiviniemi.
1. Laukaan kunta
- Vuoden 2019 talousarvion perusteella määräytyvä maksuosuus kunnittain
2. Keski-Suomen Verkkoholding Oy
- Yhtiökokouskutsu 29.8.2018
3. Keski-Suomen Verkkoholding Oy
- Osakaskokouskutsu 6.9.2018
4. Pohjois-Savon ELY-keskus
- POSELY/942/5723/2018 Päijänteen säännöstelyn kalataloudellinen tarkkailuohjelma 2018-2022 (kuulutus päätöksen antamisesta, päätös nähtävillä teknisessä toimistossa)
5. Keski-Suomen maakunta- ja sote-uudistuksen johtoryhmä
- Esityslista 13/2018
Pykälät: 98, 101
Pykälät: 97, 99, 100
LUHANGAN KUNTA	Kokouspäivämäärä	199
Kunnanhallitus	20.8.2018